
Text rozhodnutia
Súd: Krajský súd Bratislava Spisová značka: 2Z41CB/74/1994 Identifikačné číslo súdneho spisu: 1094899982 Dátum vydania rozhodnutia: 22. 06. 2020 Meno a priezvisko sudcu, VSÚ: Mgr. Katarína Hnátová ECLI: ECLI:SK:KSBA:2020:1094899982.27 Uznesenie Krajský súd v Bratislave, v právnej veci žalobcu: LAUGOFRUIT, spol. s r.o., "v likvidácii", so sídlom Štefánikova č. 19, 911 01 Trenčín, IČO: 18 046 070, zastúpeného: Mgr. Peter Miklóssy, advokát, so sídlom Hlavná č. 1221, 952 01 Vráble, proti žalovanej: H. E., F.. XX.XX.XXXX, T. E. F. Č.. XX, XXX XX Q.F. (C. XX.XX.XXXX M. Z. Z. H. I.: H. E. - E., J. E. H. E.. S.. Š. Č.. XX, XXX XX Q., O.: XX XXX XXX), o zaplatenie 6.742,58 eur s príslušenstvom a o nároku na trovy štátu, pomerom hlasov 3 : 0, takto r o z h o d o l : I. Súd priznáva znalcovi z odboru 090000 - Ekonómia a manažment Ing. Ernestovi Jurigovi, s miestom výkonu činnosti Nám. sv. Anny 7269/20A, 911 01 Trenčín odmenu za vypracovanie znaleckého posudku v sume 86,30 eur. Slovom: osemdesiatšesť Eur, tridsať centov II. Upravuje sa učtáreň tunajšieho súdu, aby priznanú sumu 86,30 € vyplatila znalcovi zo štátnych finančných prostriedkov po právoplatnosti tohto uznesenia. Znalečné za znalecký úkon je zavedené v zozname trov pod položkou 1 na čl. 0. o d ô v o d n e n i e : 1. Krajský súd v Bratislave uznesením č. k. Z-2-41Cb/74/1994-421 zo dňa 01.10.2004 ustanovil znalca z odboru Ekonomika a podnikanie Ing. Ernesta Jurigu a uložil mu, aby do 30 dní vypracoval písomne v 3 vyhotoveniach znalecký posudok. Zároveň uložil účastníkom konania zložiť preddavok na náklady spojené s podaním znaleckého posudku, a to každý z účastníkov 5.000,- Sk pripojenou poštovou poukážkou. 2. Účastníci konania preddavky na náklady spojené s podaním znaleckého posudku do dnešného dňa nezaplatili. 3. Ustanovený znalec dňa 17.02.2006 súdu predložil vypracovaný znalecký posudok č. 1/2006 spolu aj s vyúčtovaním v celkovej sume 2.600,- Sk, ktoré pozostáva z týchto položiek: - prevzatie a oboznámenie sa s dokladmi 600,- Sk - spracovanie znaleckého posudku 5 hodín á 400,- Sk 2.000,- Sk Spolu: 2.600,- Sk 4. Vzhľadom k tomu, že predložené vyúčtovanie bolo v súlade s vyhláškou č. 491/2004 Z. z. v znení neskorších predpisov, súd rozhodol tak, ako je uvedené vo výroku tohto uznesenia. Poučenie: Proti tomuto uzneseniu je prípustná sťažnosť, ktorú môže podať ten, v koho neprospech bolo uznesenie vydané, v lehote 15 dní odo dňa jeho doručenia na Krajskom súde v Bratislave. Sťažnosť len proti dôvodom uznesenia nie je prípustná. V sťažnosti sa uvedie, ktorému súdu je určená, kto ju robí, ktorej veci sa týka, čo sa ňou sleduje, spisová značka, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Sťažnosť musí byť podpísaná a musí byť predložená v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie sťažnosti na trovy toho, kto sťažnosť podal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. (§ 239 až § 250 C.s.p.)

